Wonderful Indonesia : Pulau Jefman, Keindahan Alam dan Sisa-sisa Kejayaan Penerbangan – DHAVE.NET
Posted by: dhaverst in Biology, photography, story August 22, 2014	0 514 Views Verbrande lyke naby Muizenberg glo dié van rowers | Netwerk24
Deur Warda Meyer 18 Februarie 2020 05:50
’n Sterk polisieteenwoordigheid word in die gebied gehandhaaf nadat die drie lyke gekry is. Inwoners was sku om te praat, maar het erken dat die drie glo deel was van ’n roofbende wat die inwoners geteiken het.
“Dit was nie ’n voorval van rassehaat of xenofobie nie. Die mans het mense daagliks aangeval en ’n boendoehof het met hulle afgereken,” het een man gesê.
Keelvol van misdaad
“Mense was keelvol om slagoffers van misdaad te wees,” het ’n inwoner gesê.
Ander het gesê mense van die gebied kon hulself nie eers in vrede in die bosse gaan verlig nie, dan word hulle beroof en aangerand.
Brig. Novela Potelwa, Wes-Kaapse polisiewoordvoerder, het gesê wat gebeur het, is wreed, maar die mense was siek en sat daarvoor dat die misdadigers met hul besittings wegkom.
“Die polisie het Sondagaand ’n groep gemonitor wat bymekaargekom het nadat nuus oor die moorde bekend geword het,” het Potelwa gesê.
Situasie erg gespanne
Volgens hom is geen voorvalle van geweld oornag aangemeld nie, maar die polisie handhaaf steeds ’n hoë sigbaarheid in die gebied.
Die situasie was Maandag steeds erg gespanne.
“Die openbare-orde-polisie, ondersteun deur lede van die Muizenberg-polisiekantoor, lede van naburige polisiekantore en wetstoepassers van die Kaapstad-metro, hou ’n waaksame oog oor die gebied.”
Volgens Potelwa is die “erg verminkte” lyke nog nie geïdentifiseer nie.
Jermaine Carelse, woordvoerder van Kaapstad se brandweer-en-reddingsdienste, het bevestig dat die brandweer Sondagaand na die toneel ontbied is, maar het verdere navrae na die polisie verwys.
Die polisie versoek dat enigiemand met inligting die Stop Misdaad-nommer by 08600 10111 skakel.
Meer oor: Muizenberg | Diewe | Rowers